wickkiey/tamil-wikipedia-chunked huggingface dataset:
# கனடிய உள்நாட்டு செவிலியர்கள் சங்கம்

**கனடிய உள்நாட்டு செவிலியர்கள் சங்கம்** (*Canadian Indigenous Nurses Association*) என்பது கனடா நாட்டில் செயல்படும் ஓர் அரசு சாரா, இலாப நோக்கற்ற அமைப்பாகும். கனடிய செவிலியர் சங்கத்துடன் இச்சங்கம் குழுவாக இணைந்துள்ளது. கனடிய உள்நாட்டு செவிலியர்கள் சங்கம் கனடாவில் உள்ள பழங்குடியின மக்களுக்கான ஒரே தொழில்முறை செவிலிய அமைப்பாகும். முன்னதாக இது கனடாவின் பழங்குடி செவிலியர் சங்கம் என்ற பெயரால் அறியப்பட்டது. ஆன் தாமசு கலாகன்,என்ற பழங்குடி கனடிய செவிலியர் பழங்குடி செவிலியர் சங்கத்தின் உருவாக்கத்தில் ஈடுபட்டார். மேலும் சங்கம் இவருக்கு 2014 ஆம் ஆண்டில் வாழ்நாள் சாதனையாளர் விருதை வழங்கியது.
# வியர்ப்புயிரி

**வியர்ப்புயிரி**(உயிரியல் வகைப்பாடு:*Diaphoretickes*, ஆங்கிலம்:diaphoretic) என்பது மெய்க்கருவுயிரி வகை உயிரினங்களின் முக்கிய தொகுதியாகும். இத்தொகுதி தன்னுள் 4 இலட்ச உயிரிகள் அடங்கியுள்ளன. இவ்வுயிரிகளின் பெரும்பங்கு ஒளித்தொகுப்பினை செய்ய வல்ல இயல்புடையதாக உள்ளன. தாவரங்களுக்கும் வியிர்க்கின்றன. என்பதால், இத்தொகுதியின் கீழ் அமைத்துள்ளனர்.
# வியர்ப்புயிரி

## இத்தொகுதிகள்

கீழுள்ள வரைப்படத்திலுள்ள சொற்கள், ஆங்கிலச்சொற்கள் அல்ல. பன்னாட்டு உயிரியல் வகைப்பாட்டின்படி உருவாக்கப்பட்ட சொற்களாகும். இக்கிளை அமைப்பில் உயிரிகள் தொகுதி மாற்றியமைக்கப்பட்டு, மேலதிக ஆய்வுகளாக வகைப்படுத்தப் பட்டுள்ளன.}}
# மன்மோகினி தேவி

**மகாராணி குமான் சானு மன்மோகினி தேவி** (*Maharani Khuman Chanu Manmohini Devi*) திரிபுராவின் வீர் சந்திர மாணிக்கியாவை மூன்றாவது மகாராணி மனைவியாக திருமணம் செய்து கொண்டார். இவர் சமகால அரச புகைப்படக் கலைஞராக இருந்தார். மகாராஜாவுடன் சேர்ந்து தன்னை பல புகைப்படங்கள் எடுத்துள்ளார். and was considered the first Indian woman who mastered the art of photography.
# மன்மோகினி தேவி

## சுயசரிதை

இவர் மகாராஜா வீர் சந்திர மாணிக்கியாவின் முதல் மனைவி ராணி நிங்தெம் சானு பானுமதியின் மருமகள் ஆவார். தனது 13 வயதில் மகாராஜாவை மணந்தார். மத் சௌமுகானியில் உள்ள நிலத்தை மகாராஜா தன் பங்காகக் கொடுத்தார். தற்போது திரிபுராவில் உள்ள இஸ்கான் கோவிலுக்கு அருகில் ஒரு கோவிலையும் மண்டபத்தையும் நிறுவினார்.  
தனது கணவரின் வழிகாட்டுதலின் கீழ் அரச புகைப்படக் கலைஞரானார். மேலும் அரண்மனையில் புகைப்படக் கண்காட்சிகளையும் ஏற்பாடு செய்தார். அங்கு இவர்களின் புகைப்படங்கள் காட்சிப்படுத்தப்பட்டன. இந்தியாவின் புகைப்படச் சங்கத்தின் - மே 1890 இதழ் இவர்களின் புகைப்படங்களை "அகர்தலா அரண்மனையின் கேமரா கிளப்" என்ற தலைப்பில் வெளியிட்டது. மன்மோகினி இந்தியாவின் முதல் பெண் புகைப்படக் கலைஞராகக் கருதப்படுகிறார்.
# அனிருத்தா ரே

**அனிருத்தா ரே** (*Aniruddha Ray*) (11 அக்டோபர் 1936 - 9 டிசம்பர் 2018) முகலாய இந்தியா மற்றும் இடைக்கால வங்காளத்தைப் பற்றி எழுதிய சிறந்த வரலாற்றாசிரியர் ஆவார். இவர் கொல்கத்தா பல்கலைக்கழகத்தில் இஸ்லாமிய வரலாறு மற்றும் கலாச்சாரத் துறையில் வரலாற்றுப் பேராசிரியராக இருந்தார்.
# ஹரவிலாசமு

**ஹரவிலாசமு** (*Haravilāsamu*) என்பது 15ஆம் நூற்றாண்டைச் சேர்ந்த தெலுங்குக் கவி ஸ்ரீநாதர் என்பவரால் தெலுங்கு மொழியில் பிரபந்த பாணியில் எழுதப்பட்ட ஒரு கவிதை அமைப்பாகும். சைவ சமயம் பற்றிய நூல்களில் இதுவும் ஒன்று (ஹர என்றால் சிவன்).
# ஹரவிலாசமு

## உள்ளடக்கம்

பிரபந்தம் ஏழு ஆசுவாசங்களாக பிரிக்கப்பட்டுள்ளது. முதல் மற்றும் இரண்டாவது ஆசுவாசங்கள் சிரியலா என்பவரைப் பற்றிய கதையையும், மூன்றாவது மற்றும் நான்காவது ஆசூவாசங்கள் கௌரியின் திருமணத்தைப் பற்றியும், ஐந்தாவது பார்வதி மற்றும் பரமேசுவரரின் சுற்றுப்பயணத்தைப் பற்றியும், ஆறாவது ஆலகாலத்தை விழுங்குவது பற்றியும், ஏழாவது அர்ச்சுனனுக்கும் சிவபெருமானுக்கும் இடையிலான போரை விவரிக்கும் கிருதார்ச்சுனியத்தைப் பற்றியும் விவரிக்கிறது.
# ஹரவிலாசமு

## வெளியீடுகள்

இது 1916இல் வாவில்லா ராமசுவாமி சாத்திரி என்பவரால் நிறுவப்பட்ட வாவில்லா அச்சகம் என்ற பதிப்பகத்தால் வெளியிடப்பட்டது. இது 1966 இல் மறுபதிப்பு செய்யப்பட்டது விசுவநாத சத்தியநாராயணாவின் முன்னுரையுடன் 2013 இல் எம்.எஸ்.கோ பதிப்பகம் வெளியிட்டது.
# ஹரவிலாசமு

## பிற மொழிகளில்

ஹரவிலாசம் மற்ற இந்திய மொழிகளிலும் எழுதப்பட்டுள்ளது. கே.வெங்கடராமப்பா என்பவர் கன்னட மொழியில் எழுதினார்.
# ஹரவிலாசமு

## பிரசித்தி பெற்ற கலாச்சாரம்

ஹரவிலாசா, 1941 இல் கோச்சர்லகோலா ரங்காராவ் என்ற இயக்குநரின் இயக்கத்தில் தெலுங்குத் திரைப்படமாக எடுக்கப்பட்டது; ஸ்ரீநாதர் வேடத்தில் வேமுரி காக்கையா நடித்திருந்தார்.
# ரமிலிசோனினா

**ராமிலிசோனினா (***Ramilisonina***)** இலங்கை நாட்டில் உள்ள மடகாசுகர் தீவினைச் சேர்ந்த தொல்பொருள் ஆராய்ச்சியாளர் ஆவார்.  
இவரது பணி மடகாசுகர் தீவின் முன்வரலாற்றில் குறிப்பாக பதினைந்தாம் மற்றும் பத்தொன்பதாம் நூற்றாண்டுகளுக்கு இடைப்பட்ட காலத்தில் கவனம் செலுத்துகிறது. .செஃப்பீல்ட் பல்கலைக்கழகத்தின் மைக் பார்க்கர் பியர்சனுடனான அவரது பணி ஐரோப்பாவில் உள்ள பெருங்கற்கால நினைவுச்சின்னங்கள் பற்றிய ஆய்வுக்கு பங்களித்துள்ளது.
# தாவர வகைப்பாட்டின் பதவுரைப் பட்டியல்

**தாவர வகைப்பாட்டின் பதவுரைப் பட்டியல்**(Glossary of botanical terms) என்பதில் தாவரவியல் வகைப்பாடு செய்ய உதவும் சொற்களுக்கும், கோட்பாடுகளுக்கும் வரையறையும், விளக்கங்களும் தரப்பட்டுள்ளன. இவைகள் பல்வேறு காலக்கட்டத்தில் உருவாக்கப்பட்டவை என்பதால், அவற்றினை மேலும் நீங்கள் விரிவு படுத்துமாறு கேட்டுக் கொள்கிறோம். பல்வேறு சொற்களுக்கு போதுமான படங்களையும், புதிய சொற்களையும், முடிந்தால் அதற்குரிய விளக்கத்தினையும், சான்றாக இணைப்புகளையும் தாருங்கள்.
<></>
# தாவர வகைப்பாட்டின் பதவுரைப் பட்டியல்

## புற அமைவுகள்

வகைப்பாட்டியலின் தொடக்கத்தில் புறத்தோற்றத்தின் அடிப்படையில் அதிகமாக வகைப்படுத்தப்பட்டன. ஒரு தாவரத்தின் உயரம், இலை, தண்டு, கிளை, பூ, காய், கனி, விதை போன்றவற்றின் அடிப்படையில் வகைபியல் முறைமை அமைந்திருந்தது. இப்பொழுது இம்முறைமை குறைவாகப் பின்பற்றப்படுகின்றன.
# தாவர வகைப்பாட்டின் பதவுரைப் பட்டியல்

## புற அமைவுகள்

### பொது

- ab - குறிப்பிட்ட தாவர உறுப்பில்/பகுதியில் இருந்து விலகின நிலை.
- abaxial - நடு(axial) உறுப்பில் இருந்து விலகி(ab) அமைந்து இருந்தல்
- ad - .... அருகில் அல்லது நடுப்பகுதியை நோக்கி
- adaxial. - நடு உறுப்பில் இருந்து, மேற்புற நிலையில் அருகில் அமைந்து இருத்தல்
# தாவர வகைப்பாட்டின் பதவுரைப் பட்டியல்

## புற அமைவுகள்

### வித்து/விதை

- sperma = விதை, விந்து
- gymnospermae = வித்துமூடியிலி, விதைமூடாத் தாவரம்
- angiospermae = பூக்கும் தாவரம்
- Amborellales = அம்போரெல்லாசு = வித்திமூடியிலி, பூக்கும் தாவரம் என இரு பண்புகளையும் கொண்டவை. மரபியில் அடிப்படையில் பூக்கும் தாவர இயல்பே மேலோங்கியுள்ள தாவரம்.
- Ambo - https://en.wiktionary.org/wiki/ambo#Latin
- rella -https://en.wiktionary.org/wiki/regula#Latin
- monocotyledon = ஒருவித்திலை
- Dicotyledon = இருவித்திலைத் தாவரம் --> பூக்கும் தாவரத் தொகுதிமரபு குழும முறைமை 4 இதனை ஏற்றுக்கொள்ளவில்லை. ஏனெனில், இருவித்திலை என்பது புறத்தோற்றம் மட்டுமே. தாவர மரபியல், தாவர படிவளர்ச்சிக் கொள்கை என்பன இல்லை.
- acotyledon = வித்திலை இல்லா தாவரங்கள்
- cotyledon = வித்திலை உள்ள தாவரங்கள்
- hypocotyledon =
- epicotyledon =
# தாவர வகைப்பாட்டின் பதவுரைப் பட்டியல்

## புற அமைவுகள்

### இலை

bifoliatum - இரு இலையமைவு
# தாவர வகைப்பாட்டின் பதவுரைப் பட்டியல்

## புற அமைவுகள்

### பூக்கள்

- sporogenous tissue = கருத்திசு; சிதல் திசு; கருவை உருவாக்குகின்ற திசு.
- micropyle = சூல்துளை
- உயவுத்துணை:படம், சூலின் விவரத்தரவு
- nucellus = சூலின் சூல்திசு ஆகும். இது பாரன்கைமா (parenchyma) திசுவாலானது. இது பிற பகுதிகளுக்கு ஊட்டத்தினை தரும்.
- crassinucellate = சூல்திசு உறை, தடிமனாக இருக்கும். கருத்திசு முழுமையான வளர்ச்சியில், பல அடுக்குகளையும் கொண்டு இருக்கும்.
- tenuinucellate = சூல்திசு உறை, மெல்லியதாக இருக்கும். மிகச்சிறய உட்கருக்களைப் பெற்றிருக்கும்.
- unitegmic = சூல்திசு உறை ஒருவரிப் படலமாக உள்ளது. (Gymnosperm)
- bitegmic = பூக்கும் தாவரங்களில், சூல்திசு உறை இருவரிப் படலமாக இருக்கும். கருத்திசு ஒரு வரிப் படலமாக இருக்கும்.
# தாவர வகைப்பாட்டின் பதவுரைப் பட்டியல்

## உள்ளமைவுகள்

இவை பெரும்பாலும், மரபணு அடிப்படையில் அமைகின்றன. இருப்பினும், நுண்ணோக்கி அடிப்படையிலும் வகைப்படுத்தப்படுகின்றன.
# ரிச்சர்ட் இந்திரேகோ

**ரிச்சர்ட் இண்ட்ரெகோ** (*Richard Indreko*) எசுத்தோனிய நாட்டின் வரலாறு மற்றும் தொல்பொருள் ஆராய்ச்சியாளர் ஆவார். இவர் 1900ஆம் ஆண்டு பெப்ரவரி மாதம் 25ஆம் தேதி புர்டி பாரிசு, சார்வாமா, புயாடு என்னும் இடத்தில் பிறந்தார். 1961ஆம் ஆண்டு மார்ச் மாதம் 10ஆம் தேதி, சுவீடன் தலைநகர் சுடாக்கோமில் இறந்தார். இவர் பண்டைய எசுடோனிய வரலாற்றில் மேற்கொண்ட ஆராய்ச்சிக்காக குறிப்பிடத்தக்கவர் ஆவார்.  
1923ஆம் ஆண்டு முதல் 1927ஆம் ஆண்டு வரை டார்டு பல்கலைக்கழகத்தில் பயின்றார். 1933ஆம் ஆண்டு விரிவுரையாளரானார். 1933ஆம் ஆண்டு முதல் 1937ஆம் ஆண்டு வரை குந்தா (குந்தா கலாச்சாரம்) அருகிலுள்ள லாம்மாசுமாகி மற்றும் சாரேமாவின் அசுவாவில் அகழ்வாராய்ச்சிக்கு தலைமை தாங்கினார். இவர் *பின்னோ-உக்ரிய மக்களின் தோற்றம் மற்றும் குடியேற்றப் பகுதி* பற்றிய முக்கியமான ஆராய்ச்சிகளை மேற்கொண்டுள்ளார்.  
1941ஆம் ஆண்டு "எசுடோனியாவில் கற்காலம்" ("கெசுக்மைன் கிவியாக் ஈசுடிசு") என்ற ஆராய்ச்சி தகவல்களை வெளியிட்டார். 1943ஆம் ஆண்டு இவர் பின்லாந்துக்கு தப்பிச் சென்று ஓராண்டு கழித்து சுவீடனில் குடியேறினார். 1961ஆம் ஆண்டு சுடாக்கோமில் இறந்தார். சிறிது காலத்திற்குப் பிறகு 1962ஆம் ஆண்டு, இவரது *எசுடோனியாவின் வரலாற்றுக்கு முந்தைய காலம்* என்ற நூல் வெளியானது.
# Module:Cite Q
# வாவில்லா ராமசுவாமி சாத்திரி

**வாவில்லா ராமசுவாமி சாத்திரி** (*Vavilla Ramaswamy Sastrulu*) (1812-1891) ஓர் தெலுங்கு பண்டிதரும், *சரசுவதி முத்ராலயமு* என்ற தெலுங்கு பதிப்பகத்தின் உரிமையாளராகவும் இருந்தார். இது பின்னர் வாவில்லா அச்சகம் என மறுபெயரிடப்பட்டது. ஆந்திரப் பிரதேசத்தில் உள்ள வாவில்லா குடும்பம், அச்சகத்தை வைத்திருக்கும் முதன்மையான பதிப்பகமாக வரலாற்றில் இடம் பெற்றுள்ளது.
# வாவில்லா ராமசுவாமி சாத்திரி

## சுயசரிதை

இராமசுவாமி, நெல்லூர் மாவட்டம், அல்லூருக்கு அருகிலுள்ள வாவில்லா என்ற கிராமத்தில் திராவிடப் பிராமணக் குடும்பத்தில்பிறந்தார்.
# வாவில்லா ராமசுவாமி சாத்திரி

## தெலுங்கில் முதல் அச்சகம்

வாவில்லா ராமசுவாமி சாத்திரி, 1854 ஆம் ஆண்டு சென்னையில் இந்து பாஷா சஞ்சீவினி என்ற பெயரில் தெலுங்கு பத்திரிகையைத் தொடங்கினார். பின்னர் ஆதி சரசுவதி நிலையத்தை நிறுவினார். 1891 வரை தான் வாழ்ந்த காலத்தில், தெலுங்கு மற்றும் சமசுகிருத மொழிகளில் சுமார் 50 முக்கியமான புத்தகங்களை வெளியிட்டார். ஆந்திரப் பிரதேசத்தில் பணிபுரிந்து வந்த ஆங்கிலேய கிழக்கிந்திய நிறுவனத்தின் அதிகாரியும் தெலுங்கு மொழி இலக்கியத்தில் ஒரு முக்கியமான அறிஞருமான சி. பி. பிரவுன் "மக்கள் கையால் எழுதப்பட்ட புத்தகங்களைப் படிக்க வேண்டியிருந்த நாட்களில், வி. ராமசுவாமி சாத்திரி ஒரு அச்சகத்தைத் தொடங்கி அவர்களின் சிரமங்களை நீக்கினார்" என இவரது முயற்சிகளைப் பாராட்டினார். இது பின்னர் இவரது மகன் வாவில்லா வெங்கடேசுவர சாத்திரியால் கையாளப்பட்டது. அவர் அதை பெரிதும் மேம்படுத்தினார். தெலுங்கு, தமிழ் மற்றும் ஆங்கிலத்தில் 900 க்கும் மேற்பட்ட புத்தகங்களையும் அச்சிட்டார்.
# வாவில்லா அச்சகம்

**வாவில்லா அச்சகம்** (*Vavilla Ramaswamy Sastrulu and Sons*) (*வாவில்லா ராமசுவாமி சாஸ்துருலு அன்ட் சன்ஸ்* ) என்பது 150 ஆண்டுகள் பழமையான இந்திய பதிப்பகமாகும் .  
இது 1854 ஆம் ஆண்டு சென்னையில் "இந்து பாஷா சஞ்சீவினி" என்ற பத்திரிகையுடன் வாவில்லா ராமசுவாமி சாத்திரியால் *வாவில்லா ராமசுவாமி சாஸ்துருலு அன்ட் சன்ஸ்* என்ற பெயரில் தொடங்கப்பட்டது. பின்னர் அவர் ஆதி சரஸ்வதி நிலையத்தை நிறுவினார். அவரது வாழ்நாளில், தெலுங்கு மற்றும் சமசுகிருதத்தில் சுமார் 50 முக்கியமான புத்தகங்களை வெளியிட்டார்.  
அவரது மகன் வவில்லா வெங்கடேசுவர சாட்திரி 1906 இல் அச்சகத்தை வழிநடத்தி பெரிதும் மேம்படுத்தி பாரம்பரியத்தை தீவிரமாகத் தொடர்ந்தார். அவர் இதற்கு "வாவில்லா அச்சகம்" என்று பெயரிட்டார். இது கோரக்பூரின் கீதா பிரஸ் மற்றும் வாரணாசியின் சௌகாம்பா அச்சகத்துடன் தொடர்புடையது. அவர் அந்தத் துறையில் உள்ள நிபுணர்களால் சரியான சரிபார்ப்புடன் புத்தகங்களை வெளியிட்டார். ராயல், டெமி மற்றும் கிரவுன் அளவுகளில் வெற்றிகரமாக புத்தகங்களை வெளியிட்டார். முதன்முதலில் தனது புத்தகங்களை காலிகோ அட்டை மற்றும் மின்னும் எழுத்துக்களால் வெளியிட்டவர் இவர்.  
வவில்லா அச்சகம் பெரும்பாலும் பாரம்பரிய இலக்கியம், இதிகாசங்கள், புராணங்கள் மற்றும் வர்ணனைகளை வெளியிட்டது. எந்த தெலுங்கு வாசகரும் பண்டைய சமசுகிருத நூல்களைப் படித்து அவற்றைப் படிக்கும் வகையில் சமசுகிருத உரையை தெலுங்கு எழுத்தில் வெளியிட்டனர். அவரது வாழ்நாளில் தெலுங்கு, சமசுகிருதம், தமிழ் மற்றும் ஆங்கிலம் ஆகிய மொழிகளில் 900க்கும் மேற்பட்ட புத்தகங்கள் வெளியிடப்பட்டன.
# வாவில்லா அச்சகம்

## வெளியீடுகள்

இது சில முக்கியமான வெளியீடுகளின் பகுதி பட்டியல்:  
- பங்கிம் சந்திர சட்டர்ஜியின் ஆனந்தமாதா (1907)
- புராணம் சூர்யநாராயண சாத்திரி (1909) எழுதிய நரசபூபாலீயம்
- வைஜெயந்தி விலாசம் (1909)
- முத்து பழனியின் ராதிகா சாந்த்வானமு (1910)
- குரஜதா சிறீராமமூர்த்தி எழுதிய கவி ஜீவிதமுலு (1913)
- ஜக்கனாவின் விக்ரமார்க்க சரித்திரம் (1913)
- பம்மேரா போத்தனாவின் சிறீமத் ஆந்திர மகா பாகவதம் (ராயதுர்கம் நரசய்யா சாத்திரியால் திருத்தப்பட்டது) (1915)
- பவுலுரி மல்லனா (1916) எழுதிய பத்ராத்ரி ராம சதகம்
- பாஸ்கர இராமாயணம் (1923)
- ராமராச்சியம் அல்லது நரபதிவிஜயம் (1923)
- பக்தி ரச சத சம்பூதம் (1926)
- சிலகமர்த்தி லக்ஷ்மிநரசிம்மம் எழுதிய சௌந்தர்ய திலக (1926)
- கே. வெங்கடநாராயண ராவ் (1928) எழுதிய ஆந்திர வாங்மியா கரித்ரா சங்கிரகம்
- கவித்ராய கவிதா விமர்சனம் - குருராமு வேங்கடசுப்பராமய்யா (1933)
- வேடமு வேங்கடராய சாத்திரி சஷ்க்ருதி - குர்ரமு வேங்கடசுப்பராமய்யா (1938)
- பராசரம் (1940) எழுதிய விருத்த பாராசார்யம்
- டி. பேனர்ஜி (1949) எழுதிய பர்த்ருஹரி சுபாசிதம்
- வேதம் பட்டாபிராம் சாத்திரி (1951) எழுதிய ஆந்திர வியாகரணம்
- பம்மேர போத ராஜு (1952) எழுதிய ஸ்ரீமதந்திர பாகவதம்
- ஸ்ரீ கோபால சகசுரநாம தோத்திரம் (1955)
- பி. சங்கரநாராயணனின் ஆங்கிலம்-தெலுங்கு அகராதி (1964)
- ஸ்ரீ மகாபக்த விஜயம் ஸ்ரீபாத சுப்ரமணிய சாத்திரி (1966)
- அதுகுரிமொல்ல ராமையன் (1968)
- முவ்வா கூபாலாவின் சேத்ராய பதமுலு
- ஸ்ரீ லட்சுமி தோத்திர ரத்னத்ரயம் (1999)
- பிருகத்தோத்திர ரத்னாகரம் (2005)
- முகூத்த தர்பண்ட்-அமு (2005)
- லலிதா சஹஸ்ரநாம ஸ்தோத்திரம்
- ஹரவிலாச
- சுகசப்ததி (1951)
- பாரிஜாதாபகரணம் (1933 மற்றும் 1960)
- காசிகண்டமு (1914 மற்றும் 1917)
# பெரென்சு கிரௌசு

**பெரென்சு கிரௌசு** (*Ferenc Krausz*, பிறப்பு: 17 மே 1962) ஒரு அங்கேரிய-ஆசுத்திரிய இயற்பியலாளர் மற்றும் நோபல் பரிசு பெற்றவர். அவர் மேக்ஸ் பிளாங்க் குவாண்டம் ஒளியியல் நிறுவனத்தில் இயக்குநராகவும், ஜெர்மனியில் உள்ள மியூனிக் லுட்விக் மேக்சிமிலியன் பல்கலைக்கழகத்தில் சோதனை இயற்பியல் பேராசிரியராகவும் உள்ளார். இவரது ஆராய்ச்சிக் குழு முதல் அட்டோசெகண்ட் ஒளித்துடிப்பை உருவாக்கி அளந்து, அணுக்களுக்குள் எலக்ட்ரான்களின் இயக்கத்தைப் பிடிக்க அதைப் பயன்படுத்தியது, இது அட்டோஇயற்பியலின் பிறப்பைக் குறிக்கிறது. 2023- ஆம் ஆண்டில், பியேர் அகோத்தினி, ஆன் லியூலியே உடன் இணைந்து, இவருக்கு இயற்பியலுக்கான நோபல் பரிசு வழங்கப்பட்டது.
# பெரென்சு கிரௌசு

## கல்வி வாழ்க்கை

கிரௌசு, ஓட்வாசு லோரான்டு பல்கலைக்கழகத்தில் கோட்பாட்டு இயற்பியலையும், அங்கேரியில் உள்ள புடாபெஸ்ட் தொழில்நுட்பப் பல்கலைக்கழகத்தில் மின் பொறியியலையும் பயின்றார். ஆசுத்திரியாவில் உள்ள வியன்னாவின் தொழில்நுட்பப் பல்கலைக்கழகத்தில் அவர் தங்கிய பிறகு, அதே நிறுவனத்தில் பேராசிரியரானார். 2003 ஆம் ஆண்டில் இவர் கார்ச்சிங்கில் உள்ள குவாண்டம் ஒளியியலுக்கான மேக்ஸ் பிளாங்க் நிறுவனத்தில் இயக்குநராக நியமிக்கப்பட்டார், மேலும் 2004 ஆம் ஆண்டில் முனிச்சில் உள்ள மியூனிக் லுட்விக் மேக்சிமிலியன் பல்கலைக்கழகத்தில் சோதனை இயற்பியலின் தலைவராக ஆனார். 2006 இல் இவர் மேம்பட்ட ஒளியனியலுக்கான முனிச் மையத்தினை (MAP) உடன் இணைந்து நிறுவி அதன் இயக்குநர்களில் ஒருவரானார்.
# பெரென்சு கிரௌசு

## ஆராய்ச்சி

இவரும் இவரது ஆராய்ச்சிக் குழுவினரும் ஒரு ஃபெம்டோநொடிக்கும் குறைவான ஒளித் துடிப்பை உருவாக்கி அளந்தனர். எலக்ட்ரான்களின் உள்-அணு இயக்கத்தை நிகழ் நேரத்தில் காணக்கூடியதாக மாற்ற ஆராய்ச்சியாளர்கள் இந்த அட்டோநொடி ஒளித் துடிப்புகளைப் பயன்படுத்தினர். இந்த முடிவுகள் அட்டோநொடி இயற்பியலின் தொடக்கத்தைக் குறித்தன.  
1990 களில், பெம்டோநொடி சீரொளி தொழில்நுட்பத்தை அதன் இறுதி வரம்புகளுக்கு மேலும் மேம்படுத்துவதற்கு - (மின்காந்தப் புலத்தின் ஒற்றை அலைவுகளில் தங்கள் ஆற்றலின் பெரும்பகுதியைக் கொண்டு செல்லும் ஒளித்துடிப்புகளை நோக்கிச் செலுத்த) பெரென்சு கிரௌசும் மற்றும் அவரது குழுவினரும் ஏராளமான புதுமைகளுடன் ஒரு அடித்தளத்தை உருவாக்கினர் - வெவ்வேறு வண்ணக் கூறுகளை உயர்-துல்லிய கட்டுப்பாட்டுடன் ஒரு முழு எண்ம வெண்ணிற அகண்ட அலைவரிசையின் மீது தாமதத்துடன் விழச்செய்வது அத்தகைய குறுகிய ஒளித் துடிப்புகளை உருவாக்குவதற்கான ஒரு தவிர்க்க முடியாத முன்நிபந்தனையாகும். பெரெங்கு கிராவ்சு மற்றும் இராபர்ட்டு சிபோக்சு ஆகியோரின் ஆகியோரின் ஒருங்கிணைப்பின் காரணமாக வெளிவரும் காலமுறையற்ற பல்லடுக்குள் (chirped mirrors) இத்தகைய கட்டுப்பாட்டைச் சாத்தியமாக்கியது. இது இன்றைய ஃபெம்டோநொடி சீரொளி அமைப்புகளில் இன்றியமையாததாகும்.  
2001 ஆம் ஆண்டில், பெரெங்கு கிரௌசு அவரது குழுவினரால் ஒன்று முதல் இரண்டு அலை சுழற்சிகளைக் கொண்ட தீவிர சீரொளித் துடிப்புகள் மூலம் அட்டோநொடி ஒளித் துடிப்புகளை (தீவிர புற ஊதாக் கதிரின்) உருவாக்குவது மட்டுமல்லாமல் அளவிடவும் முதன்முறையாக முடிந்தது. இதன் மூலம், சிறிது காலத்திற்குப் பிறகு, அணுவகத் துகள் அளவில் எலக்ட்ரான்களின் இயக்கத்தையும் நிகழ் நேரத்தில் கண்டுபிடிக்க முடிந்தது. பெம்டோநொடித் துடிப்பின் அலை வடிவத்தின் கட்டுப்பாடு பெரெங்கு கிராவ்சு மற்றும் அவரது குழுவினரால் நிரூபிக்கப்பட்டது. இதன் விளைவாக மறுஉருவாக்கம் செய்யக்கூடிய அட்டோசெகண்ட் துடிப்புகள் அட்டோநொடி அளக்கும் நுட்பத்தை இன்று சோதனை அட்டோnநாடி இயற்பியலுக்கான தொழில்நுட்ப அடிப்படையாக நிறுவ இயலச் செய்தது. மற்றும் – முதல் முறையாக – நிகழ்நேரத்தில் எலக்ட்ரான் குடைவு, மின்சுமைப் போக்குவரத்து, ஒத்திசைவான EUV உமிழ்வு, தாமதமான ஒளிமின்னழுத்த விளைவு, இணைதிறன் எலக்ட்ரான் இயக்கம் போன்ற ஏராளமான அடிப்படை எலக்ட்ரான் செயல்முறைகளை கவனிக்கவும், மற்றும் மின்கடத்தாப் பொருள்களின் ஒளியியல் மற்றும் மின் பண்புகளின் கட்டுப்பாடு போன்றவற்றையும் இயலச் செய்தது. ஜோச்சிம் பர்க்டோர்ஃபர், பால் கோர்கம், தியோடர் ஏன்சு, மிசா இவானோவு, உல்ரிச்சு ஹெய்ன்ஸ்மேன், இசுடீபன் லியோன், ராபின் சாண்ட்ரா, மார்க் இசுடாக்மேன் மற்றும் மார்க்கு விராக்கிங்கு போன்ற அறிவியலாளர்களின் குழுக்களின் சர்வதேச ஒத்துழைப்புடன் இந்த முடிவுகள் எட்டப்பட்டுள்ளன.
# பெரென்சு கிரௌசு

## அங்கீகாரங்கள்

- 2006 – இராயல் போட்டோகிராபிக் சொசைட்டி முன்னேற்றப் பதக்கம் மற்றும் கெளரவ பெல்லோஷிப்
- 2013 - ஓட்டோ ஹான் பரிசு
- 2016 - ஜெர்மன் அறிவியல் அகாடமி உறுப்பினர் லியோபோல்டினா .
- 2019 - விளாடிலன் லெட்டோகோவ் பதக்கம்.
- 2022 – இயற்பியலில் உல்ஃப் பரிசு .
- 2022 – அடிப்படை அறிவியலில் BBVA அறக்கட்டளை ஃபிரான்டியர்ஸ் ஆஃப் நாலெட்ஜ் விருது .
- 2023 – இயற்பியலுக்கான நோபல் பரிசு
# தென்னிந்திய கருந்தலை மாங்குயில்

**மதராசபடாணசு கருந்தலை மாங்குயில்** (அறிவியல் பெயர்: *Oriolus xanthornus maderaspatanus*) என்பது கருந்தலை மாங்குயிலின் துணையினம் ஆகும். இப்பறவை முதலில் ஒரு தனிச் சிற்றினமாக விவரிக்கப்பட்டது. இது மத்திய மற்றும் தென்னிந்தியாவில் காணப்படுகிறது.
# தென்னிந்திய கருந்தலை மாங்குயில்

## விளக்கம்

மைனா அளவுள்ள மதராசபடாணசு கருந்தலை மாங்குயில் சுமார் 25 செ.மீ. நீளம் இருக்கும். இதன் அலகு இளஞ்சிவப்பு நிறத்திலும், விழிப்படலம் ஆழ்ந்த சிவப்பு நிறத்திலும், கால்கள் நீலங்கலந்த பழுப்பு நிறத்திலும் இருக்கும். இதன் தலை அடர் கறுப்பாக இருக்கும். மேலும் தொண்டையும், மேல் மார்பும் கூட கறுப்பாக இருக்கும். இதன் வாலிலும், இறக்கைகளிலும் கறுப்பான பகுதிகளைக் காண இயலும். ஆண் பறவையும் பெண் பறவையும் பெரிதாக வேறுபாடுகளற்றுக் காணப்படும். முழுவளச்சியடையாத பறவைகளின் தலையில் கறுப்பிடையே மஞ்சள் கோடுகள் காணப்படும்.
# தென்னிந்திய கருந்தலை மாங்குயில்

## பரவலும் வாழிடமும்

இது மத்திய மற்றும் தென்னிந்தியாவில் காணப்படுகிறது. இவை பொதுவாக மரங்களடர்ந்த காடான சமவெளிப் பகுதிகளில் ஆண்டு முழுக்கக் காணப்படுகிறது. இவை மலைகளில் காணப்படுவதில்லை.
# தென்னிந்திய கருந்தலை மாங்குயில்

## நடத்தை

மதராசபடாணசு கருந்தலை மாங்குயிலானது மரங்களில் உயர தனித்தோ, இணையாகவோ திரியக் காணலாம். நகர்புறங்களில் உள்ள தோட்டங்களிலும் சிற்றூர் பகுதிகளில் உள்ள தோப்புகளிலும் காண இயலும். தரையில் இறங்கும் பழக்கமற்ற இப்பறவைகள் மரங்களில் உயரத்தில் இருந்து இனிய குரலில் ஒலி எழுப்பும். சிறு பழங்களையும், பூச்சிகளையும் உணவாகக் கொள்ளும்.  
இவை மார்ச் முதல் சூலை வரை இனப்பெருக்கம் செய்கின்றன. நார், வேர், சிலந்தி வலையில் உள்ள நூல் முதலியவற்றைக் கொண்டு சிறு கிளைகளுக்கு இடையை தொட்டில் போல தொங்கக்கூடிய கூட்டை அமைக்கும். இளஞ்சிவப்புத் தோய்ந்த வெண்மையான இரண்டு அல்லது மூன்று முட்டைகளை இடும். முட்டைகளில் கறுப்பும் செம்பழுப்புமான புள்ளிகள் மிகுதியாகக் காண இயலும்.
# சோனமுரா சட்டமன்றத் தொகுதி

**சோனமுரா சட்டமன்றத் தொகுதி** (*Sonamura Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது மற்றும் மேற்கு திரிபுரா மக்களவைத் தொகுதியின் ஒரு பகுதியாகும்.
# சோனமுரா சட்டமன்றத் தொகுதி

## சட்டப் பேரவை உறுப்பினர்கள்

| 1972 | தேபேந்திர சவுத்ரி | இந்திய தேசிய காங்கிரசு |
| --- | --- | --- |
| 1977 | சுபல் ருத்ரா | இந்திய பொதுவுடைமைக் கட்சி (மார்க்சிஸ்ட்) |
| 1983 | ரஷிக் லால் ராய் | இந்திய தேசிய காங்கிரசு |
| 1988 |  |  |
| 1993 | சுபல் ருத்ரா | இந்திய பொதுவுடைமைக் கட்சி (மார்க்சிஸ்ட்) |
| 1998 |  |  |
| 2003 |  |  |
| 2008 | சுபால் பௌமிக் | இந்திய தேசிய காங்கிரசு |
| 2013 | சியாமல் சக்ரவர்த்தி | இந்திய பொதுவுடைமைக் கட்சி (மார்க்சிஸ்ட்) |
| 2018}}  
=== 2018 ===  
== மேலும் பார்க்கவும் ==  
* திரிபுரா சட்டப் பேரவையின் தொகுதிகளின் பட்டியல்
* சிபாஹிஜாலா மாவட்டம்
* சோனமுரா
* மேற்கு திரிபுரா மக்களவைத் தொகுதி |  |  |
# ஆந்திரப் பிரதேச சட்டமன்றம்

**ஆந்திரப் பிரதேச சட்டமன்றம்** என்பது இந்தியாவின் ஆந்திரப் பிரதேச மாநிலத்தின் மாநில சட்டமன்றமாகும். இது வெஸ்ட்மின்ஸ்டரால் பெறப்பட்ட பாராளுமன்ற முறையைப் பின்பற்றுகிறது மற்றும் இதனுடையது  
- நியமிக்கபட்ட ஆந்திரப் பிரதேச ஆளுநர்
- மறைமுகமாகத் தேர்ந்தெடுக்கப்பட்ட சட்ட மேலவை
- மக்களால் தேர்ந்தெடுக்கப்பட்ட சட்டப் பேரவை.
# ஜி. ஆர். சுவாமிநாதன்

**ஜி. ஆர். சுவாமிநாதன்** (*G.R. Swaminathan*) 28 சூன் 2017 முதல் சென்னை உயர் நீதிமன்ற நீதியரசராக உள்ளார். 1968இல் திருவாரூரில் பிறந்த சுவாமிநாதன்சேலம் அரசு சட்டக் கல்லூரியில் இளநிலை சட்டப் படிப்பு முடித்தார். முதுநிலை சட்டப் படிப்பை சென்னை அம்பேத்கர் அரசு சட்டக் கல்லூரியில் முடித்தார்.
# ஜி. ஆர். சுவாமிநாதன்

## தொழில்

சுவாமிநாதன் 1991-இல் வழக்கறிஞராக பதிவு செய்து கொண்டு, 1997 முதல் புதுச்சேரியில் தனியாக வழக்குரைஞர் தொழிலை நடத்தினார். சென்னை உயர் நீதிமன்ற மதுரைக் கிளை நிறுவப்பட்டப் பின்னர், சுவாமிநாதன் 2004 முதல் மதுரையில் வழக்குரைஞர் தொழிலை செய்தார். 2014 ஆம் ஆண்டில் சுவாமிநாதன் இந்திய அரசின் கூடுதல் சொலிசிட்டர் ஜெனரலாக நியமிக்கப்பட்டார். 2017 சூன் 28 அன்று இவர் சென்னை உயர் நீதிமன்ற தற்காலிக நீதியரசராக நியமிக்கப்பட்டார். ஏப்ரல் 2019-இல் சுவாமிநாதன் சென்னை உயர் நீதிமன்றத்தின் நிரந்தர நீதிபதியாக நியமிக்கப்பட்டார். இவர் 2030 மே 31 அன்று பணி ஓய்வு பெற உள்ளார்.
# திரிபுரா பழங்குடியினர் இளைஞர் சங்கம்

<span></span><templatestyles src="Module:Infobox/styles.css"></templatestyles>
**திரிபுரா உபசாதி சூபா சமிதி** (*Tripura Upajati Juba Samiti*)("**திரிபுரா பழங்குடியினர் இளைஞர் சங்கம்**") என்பது இந்திய மாநிலமான திரிபுராவில் 1977 முதல் 2001 வரை செயல்பட்ட ஒரு அரசியல் கட்சியாகும். இக்கட்சி 1988-93-ல், இந்தியத் தேசிய காங்கிரசு கட்சியுடன் சேர்ந்து திரிபுரா சட்டமன்றத்தில் கூட்டணி அரசாங்கத்தை அமைத்தது.  
2001-ல், திரிபுரா பழங்குடியினர் இளைஞர் சங்கம் கலைக்கப்பட்டு உடைந்து ட்விப்ராவின் உள்நாட்டுத் தேசியவாதக் கட்சி மற்றும் திரிபுரா பூர்வகுடி மக்கள் முன்னணியை உருவாக்கியது.
# திரிபுரா பழங்குடியினர் இளைஞர் சங்கம்

## தேர்தல் செயல்திறன்

1988 திரிபுரா சட்டப் பேரவைத் தேர்தலில் இந்தியத் தேசிய காங்கிரசுடன் திரிபுரா பழங்குடியினர் இளைஞர் சங்கம் கூட்டணி அமைத்துப் போட்டியிட்டதில் 60 இடங்களில் 32 இடங்களில் வெற்றி பெற்றது.
# திரிபுரா பழங்குடியினர் இளைஞர் சங்கம்

## குறிப்பிடத்தக்க தலைவர்கள்

- சியாமா சரண் திரிபுரா
- அரிநாத் தேபர்மா
- நாகேந்திர ஜமாத்தியா
- திராவ் குமார் ரியாங்
- புத்த தேபர்மா
- கௌரி சங்கர் ரியாங்
- இரதி மோகன் ஜமாத்தியா
- இரவீந்திர டெபர்மா
- திபா சந்திர கராங்க்கோல்
# பாவுலூரி மல்லனா

**பாவுலூரி மல்லனா** (*Pavuluri Mallana*) சுமார்11ஆம் அல்லது 12ஆம் நூற்றாண்டின் முற்பகுதியில், இன்றைய ஆந்திரப் பிரதேசத்தைச் சேர்ந்த இந்தியக் கணிதவியலாளர் ஆவார். 9ம் நூற்றாண்டின் சமண சமய ஆச்சாரியரும் கணித அறிஞருமான மகாவீரச்சார்யாவின் சமசுகிருத கணிதக் கட்டுரையான *கணிதசாரசங்காரகம்* அல்லது *கணித சார சம்கிரகா* என்பதை தெலுங்கில் *சார சங்கிரக கணிதம்* என மொழிபெயர்த்தார். இது பிரபலமாக *பாவுலூரி கணிதமு* என்று அழைக்கப்படுகிறது.  
*கணித சார சம்கிரகா* என்பது சமசுகிருதத்திலிருந்து மொழிபெயர்க்கப்பட்ட ஒரு பிராந்திய மொழிக்கு ஒரு கணித நூலின் ஆரம்பகால மொழிபெயர்ப்பாகும். மேலும் தெலுங்கில் எழுதப்பட்ட மிகப் பழமையான அறிவியல் நூலுமாகும். அனைத்து திராவிட மொழியிலும் கணிதம் பற்றிய முதல் அறிவியல் ஆய்வுக் கட்டுரை இதுவே. அந்த காலத்தில் ஆந்திராவில் பயன்படுத்தப்பட்ட எடைகள், அளவுகள் மற்றும் நாணயங்களின் முறையையும் மல்லனா தனது படைப்பில் விவரித்தார். மேலும் எழுகந்தி பெத்தன்னாவின் *பிராகிர்ண கணிதம்*, பாஸ்கரனின் லீலாவதி போன்ற தெலுங்கு மொழிபெயர்ப்பு பணிகளையும் தொடர்ந்தார்.
# பாவுலூரி மல்லனா

## வாழ்க்கை

பாவுலூரி மல்லன்னா11ஆம் அல்லது 12ஆம் நூற்றாண்டின் முற்பகுதியில், இன்றைய ஆந்திரப் பிரதேசத்தைச் சேர்ந்த இந்தியக் கணிதவியலாளர். சிலர் இவரை 12 ஆம் நூற்றாண்டின் தொடக்கத்தில் வைக்கின்றனர். மல்லன்னா சைவ சமயத்தைச் சேர்ந்தவர். மல்லன்னா என்ற பெயரைக் கொண்ட இவரது பேரனும் ஓர் பிரபல எழுத்தாளர். இருப்பினும், சில வரலாற்றாசிரியர்கள் கணிதவியலாளரான பாவுலூரி மல்லன்னா கவிஞர் மல்லன்னாவின் பேரன் என்று கருதுகின்றனர். இராஜராஜ நரேந்திரன் பிதாபுரத்திற்கு அருகிலுள்ள நவ கந்தவாடா கிராமத்தை மல்லன்னாவுக்கு தானமாக வழங்கினார். ஆனால் மானியம் எந்த மல்லன்னாவைக் குறிக்கிறது என்பது தெளிவாகத் தெரியவில்லை.
# பாவுலூரி மல்லனா

## பணிகள்

மல்லன்னா, மகாவீரச்சார்யாவின் 9 ஆம் நூற்றாண்டின் சமசுகிருத கணிதக் கட்டுரையான கணித *கணிதசாரசங்காரகம்* என்பதை தெலுங்கில் *சார சங்கிரக கணிதம்* என மொழிபெயர்த்தார். இது பிரபலமாக *பாவுலூரி கணிதமு* என்று அழைக்கப்படுகிறது.  
மகாவீரரின் படைப்புகள் எட்டு அதிகாரங்கள் அல்லது தலைப்புகளில் இருப்பதாகக் கூறப்பட்டாலும், மல்லன்னா அதைத் தனது மொழிபெயர்ப்பில் பத்து தலைப்புகளாக மாற்றினார். முதல் தலைப்பு *பாவுலூரி கணிதம்* என பிரபலமாகியுள்ளது. மற்ற அத்தியாயங்கள் (காலவரிசைப்படி): பகாகர கணிதம், சுவர்க கணிதம், மிசுர கணிதம், பின்ன கணிதம், சேத்திர கணிதம், கடகணிதம், சாயா கணிதம், சூத்ர கணிதம், மற்றும் பிரகிர்ண கணிதம். கணிதத்தின் வரலாற்றாசிரியர் ஜார்ஜ் கெவர்கிஸ் ஜோசப், "மல்லன்னாவின் மொழிபெயர்ப்பு அதன் தெளிவு மற்றும் புதுமையின் காரணமாக எதிர்கால மொழிபெயர்ப்புகளுக்கு ஒரு முன்மாதிரியாக செயல்பட்டது" என்று குறிப்பிடுகிறார்.
# பாவுலூரி மல்லனா

## இதனையும் காண்க

- இந்தியக் கணிதவியலாளர்களின் பட்டியல்
# இராதாகிசோர்பூர் சட்டமன்றத் தொகுதி

**இராதாகிசோர்பூர் சட்டமன்றத் தொகுதி** (*Radhakishorpur Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது கோமதி மாவட்டத்தின் ஒரு பகுதியாகும்.
# இராதாகிசோர்பூர் சட்டமன்றத் தொகுதி

## சட்டப் பேரவை உறுப்பினர்கள்

| 2008 | ஜாய்கோபிந்தா தேப் ராய் | இந்திய பொதுவுடைமைக் கட்சி (மார்க்சிஸ்ட்) |
| --- | --- | --- |
| 2013 | பிரஞ்சித் சிங்க ராய் | இந்திய தேசிய காங்கிரசு |
| 2018}}  
== மேலும் பார்க்கவும் ==
* திரிபுரா சட்டப் பேரவையின் தொகுதிகளின் பட்டியல்
* கோமதி மாவட்டம் |  |  |
# இசுலாம் உதீன்

**இசுலாம் உதீன்** (*Islam Uddin*) என்பவர் இந்தியப் பொதுவுடைமைக் கட்சி (மார்க்சிஸ்ட்)<nowiki/>யைச் சார்ந்த ஓர் இந்திய அரசியல்வாதியும் திரிபுரா சட்டப் பேரவை உறுப்பினரும் ஆவார். இவர் வடக்கு திரிபுரா மாவட்டம் மற்றும் திரிபுராவின் கிழக்குப் பகுதியில் உள்ள கடம்தலா-குர்தி சட்டமன்றத் தொகுதியை பிரதிநிதித்துவப்படுத்துகிறார்.
# இசுலாம் உதீன்

## ஆரம்ப வாழ்க்கையும் அரசியலும்

2018 திரிபுரா சட்டப் பேரவைத் தேர்தலில் வடக்கு திரிபுரா மாவட்டத்தில் கடம்தலா-குர்தி சட்டமன்றத் தேர்தலில் இந்தியப் பொதுவுடைமைக் கட்சியின் வேட்பாளராக இசுலாம் உதீன் போட்டியிட்டு 57.73% (20,721) வாக்குகளைப் பெற்று வெற்றி பெற்றார். இவர் தேசியவாத காங்கிரசு கட்சியின் கியாசு உதின் சவுத்ரி மற்றும் பாரதிய ஜனதா கட்சியின் திங்கு ராய் ஆகியோரை தோற்கடித்தார்.
# உலோகேநாத்து மிசுரா

**உலோகேநாத்து மிசுரா** (*Lokenath Mishra*) இந்தியாவைச் சேர்ந்த ஓர் (1905-1975) அரசியல்வாதியாவார். 1905 ஆம் ஆண்டு ஆகத்து மாதம் 15 ஆம் தேதியன்று இயாம்சிவு மிசுரா பார்வதிதேவி தம்பதியருக்கு மகனாக இவர் பிறந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். முன்னதாக இவர் ஒடிசாவிலிருந்து இந்திய அரசியலமைப்புச் சபையின் உறுப்பினராகவும் இருந்தார்.  
சுதந்திரத்திற்கு முன்பு ஒருமுறை ஒடிசா சட்டமன்றத்தில் உறுப்பினராகவும், சுதந்திரத்திற்குப் பிறகு ஒருமுறை மக்களவை உறுப்பினராகவும் பணியாற்றினார். சுதந்திரத்திற்கு முன்பு 1946 ஆம் ஆண்டில் தெற்கு பூரி சதர் சட்டமன்றத் தொகுதியிலிருந்து 2ஆவது சுதந்திரத்திற்கு முந்தைய ஒடிசா சட்டமன்றத்திற்கு தேர்ந்தெடுக்கப்பட்டார். சுதந்திரத்திற்குப் பிறகு, 1952 ஆம் ஆண்டு நடைபெற்ற இந்தியப் பொதுத் தேர்தலில் செபுரி மக்களவைத் தொகுதியிலிருந்து 1ஆவது மக்களவைக்குத் தேர்ந்தெடுக்கப்பட்டார்.  
உலோகேநாத்து மிசுரா 1975 ஆம் ஆண்டில் இறந்தார்.
# கே. சந்தீப்

**கே. சந்தீப்** (*K. Sandeep*, பிறப்பு: 3 ஏப்ரல் 1973) இந்தியாவைச் சேர்ந்த ஒரு கணிதவியலாளர் ஆவார். நீள்வட்டப்பகுதி வகைக்கெழு சமன்பாடுகளில் இவர் நிபுணத்துவம் பெற்றுள்ளார். 2015 ஆம் ஆண்டிற்கான கணித அறிவியல் பிரிவில் இந்தியாவின் மிக உயரிய அறிவியல் விருதான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் விருது கே. சந்தீப்புக்கு வழங்கப்பட்டது. தற்பொழுது பெங்களூரில் உள்ள டாட்டா அடிப்படை ஆராய்ச்சிக் கழகத்துடன் இணைந்து செயல்படுகிறார்.
# பகவத் பிரசாத் மொகந்தி

**பகவத் பிரசாத் மொகந்தி** (Bhagabat Prasad Mohanty) இந்தியாவைச் சேர்ந்த ஓர் அரசியல்வாதியாவார். 1929 ஆம் ஆண்டு நவம்பர் மாதம் 27 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒரு வழக்கறிஞரும் ஆவார். ஒடிசா சட்டமன்றத்தின் சட்டமன்ற உறுப்பினராக மூன்று முறை தேர்ந்தெடுக்கப்பட்டார். ஒடிசா அரசின் உயர்கல்வி அமைச்சராகவும் பணியாற்றினார்.
# பகவத் பிரசாத் மொகந்தி

## வாழ்க்கைக் குறிப்பு

பகவத் பிரசாத்து மொகந்தி 1929 ஆம் ஆண்டு நவம்பர் மாதம் 27 ஆம் தேதியன்று பிறந்தார் 1971 ஆம் ஆண்டில் பிரயா சோசலிசுட்டு கட்சி வேட்பாளராக கேந்திரபாராவிலிருந்து ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். பின்னர், இந்திய தேசிய காங்கிரசு கட்சியில் சேர்ந்தார். 1985 மற்றும் 1995 ஆம் ஆண்டுகளில் இந்திய தேசிய காங்கிரசு வேட்பாளராக ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  
மொகந்தி 8 டிசம்பர் 2019 அன்று தனது 90 ஆவது வயதில் காலமானார்
# பிபுதேந்திர மிசுரா

**பிபுதேந்திர மிசுரா** (*Bibudhendra Mishra*) இந்தியாவைச் சேர்ந்த ஓர் அரசியல்வாதியாவார். 1920 ஆம் ஆண்டு நவம்பர் மாதம் 30 ஆம் தேதியன்று ஒடிசாவின் பூரி மாவட்டத்தில் பிறந்தார். இந்திய சுதந்திரப் போராட்ட வீரர், முன்னாள் மத்திய அமைச்சர், வழக்கறிஞர், விளையாட்டு அமைப்பாளர், எழுத்தாளர் மற்றும் பத்திரிகையாளர் என ஒரு பன்முக ஆளுமையாக அறியப்படுகிறார். ஒடிசாவின் பூரியில் இருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். இந்திய தேசிய காங்கிரசு கட்சியின் உறுப்பினராக ஒடிசாவை பிரதிநிதித்துவப்படுத்தும் இவர் இந்திய நாடாளுமன்றத்தின் மேல் சபையான மாநிலங்களவையிலும் ஓர் உறுப்பினராக இருந்தார்.  
பிபுதேந்திர மிசுரா ஒடிசாவின் பூரி மாவட்டத்தில் உள்ள சசிகோபாலில் குந்தெய்பெண்ட்டு சாகியில் பிறந்தார். இவரது தந்தையின் பெயர் கோபிநாத் மிசுரா மற்றும் தாயார் பெயர் ராச்யபாலா தேவி என்றும் அறியப்படுகிறது. 1936 ஆம் ஆண்டில் பூரி மாவட்டப் பள்ளியில் மெட்ரிகுலேசன் படிப்பும் பிறகு, 1941 ஆம் ஆண்டில் இரவென்சா கல்லூரியில் பட்டமும் பெற்றார். 1949 ஆம் ஆண்டில் பாட்னா சட்டக் கல்லூரியில் பட்டம் பெற்றார்.  
ஒடிசா தடகள சங்கத்தின் தலைவர், சன்சைன் கால்பந்து கழகத்தின் தலைவர், ஒடிசா துடுப்பாட்ட சங்கத்தின் நிறுவனர் உறுப்பினர், கட்டாக் கால்பந்து கழகத்தின் நிறுவனர் உறுப்பினர், உட்டா இசை சங்கத்தின் தலைவர் என பல பொறுப்புகளையும் பிபுதேந்திர மிசுரா வகித்துள்ளார்.  
2012 ஆம் ஆண்டு பிப்ரவரி மாதம் 15 ஆம் தேதியன்று பிபுதேந்திர மிசுரா இறந்தார்.
# 2023 நாக்பூர் வெள்ளம்

**2023 நாக்பூர் வெள்ளம்** (2023 Nagpur Flood) என்பது 2023 ஆம் ஆண்டு செப்டம்பர் மாதம் 24 அன்று இந்திய மாநிலமான மகாராட்டிராவில் உள்ள நாக்பூர் நகரில் ஏற்பட்ட வெள்ளப்பெருக்கு நிகழ்வாகும். இந்த வெள்ளம் நகரின் பல்வேறு பகுதிகளில் பல நூற்றுக்கணக்கான மக்களை வெளியேற்றியதோடு இறப்புகளையும் பொருளாதார அழிவையும் ஏற்படுத்தியது.
# 2023 நாக்பூர் வெள்ளம்

## காரணம்

நாக்பூர் நகரில் 109 மி.மீ கனமழை பெய்ததால் வெள்ளம் ஏற்பட்டது, இதனால் நாக் நதி அருகிலுள்ள பகுதிகளில் பெருக்கெடுத்து ஓடியது, வீடுகள், பள்ளிகள் வணிக பகுதிகள் மற்றும் மருத்துவமனைகள் வெள்ளத்தில் மூழ்கின. தவறான திட்டமிடப்பட்ட மழைநீர் வடிகால் அமைப்பு மற்றும் நாக் ஆற்றின் ஆக்கிரமிப்பு போன்ற காரணங்களால் ஆற்றின் ஓட்டம் தடைபடுகிறது. கூடுதலாக, அம்பாசாரி ஏரியில் உள்ள ஐகோர்னியா எனப்படும் ஆகாயத் தாமரை வகை களைச் செடியின் வளர்ச்சி நாக் ஆற்றின் குறுக்கே பெரிய வெளியேற்ற புள்ளிகளை தடுப்பதால் வெள்ளத்திற்கு மேலும் பங்களித்தது.
# 2023 நாக்பூர் வெள்ளம்

## பின்விளைவு

நான்கு பதிவு செய்யப்பட்ட இறப்புகள் மற்றும் 400 எண்ணிக்கைக்கும் மேற்பட்ட மக்கள் தங்கள் வீடுகளில் இருந்து வெளியேற்றப்பட்டனர் தேசிய பேரிடர் பதில் படை மற்றும் மாநில பேரிடர் பதில் படை உட்பட மீட்பு மற்றும் நிவாரண குழுக்கள் 10000 வீடுகள் பாதிக்கப்பட்டுள்ளதாக மதிப்பிட்டுள்ளன. பாதிக்கப்பட்ட குடும்பங்களுக்கு ₹10,000 நிவாரண நிதியும், பாதிக்கப்பட்ட வணிக உரிமையாளர்களுக்கு ₹5,00,0000 நிதியும் அறிவிக்கப்பட்டது. நாக் ஆற்றின் மீது ஒரு பாலம் இடிந்து, நகரின் முக்கிய நெடுஞ்சாலையைத் தடுக்கிறது. நாக் ஆற்றின் தடுப்புச்சுவர் பல்வேறு இடங்களில் இடிந்து விழுந்தது.
# நோபல் பரிசு பெற்ற இணையர்களின் பட்டியல்

**நோபல் பரிசு பெற்ற இணையர்களின் பட்டியல்** (*List of couples awarded the Nobel Prize*) என்பது நோபல் பரிசு பெற்ற மற்றும் பரிந்துரைக்கப்பட்ட கணவன் மனைவி பட்டியல் ஆகும். பொருளாதாரத்துக்காக நோபல் பரிசு பெற்ற அபிஜித் பேனர்ஜி மற்றும் எஸ்தர் டுப்லோ ஆகியோர் சமீபத்திய நோபல் பரிசுப் பெற்ற இணையர் ஆவர்.
# நோபல் பரிசு பெற்ற இணையர்களின் பட்டியல்

## பரிசு பெற்றவர்கள்

| உருவப்படம் | பெயர் | உருவப்படம் | பெயர் |
| --- | --- | --- | --- |
| மேரி கியூரி
(1867–1934) | இயற்பியல் | "பேராசிரியர் என்றி பெக்கெரல் கண்டுபிடித்த கதிர்வீச்சு நிகழ்வுகள் மீதான இவர்களின் கூட்டு ஆராய்ச்சி மூலம் இவர்கள் செய்த சேவைகளை அங்கீகரிக்கும் வகையில்."
<span>(பிரெஞ்சு இயற்பியலாளர் ஹென்றி பெக்கரெலுடன் இணைந்து வழங்கப்பட்டது)</span> |  |
| ஐரீன் ஜோலியட்-கியூரி
(1897–1956) | வேதியியல் | "புதிய கதிரியக்க தனிமங்களின் தொகுப்புக்கான அங்கீகாரமாக." |  |
| கெர்டி தெரசா ராட்னிட்ஸ்-கோரி
(1896–1957) | உடலியல் அல்லது மருத்துவம் | " கிளைக்கோசனின் வினையூக்க மாற்றத்தின் போக்கை கண்டுபிடித்ததற்காக."
<span>(அர்ஜென்டினாவின் உடலியல் நிபுணர் பெர்னார்டோ ஆல்பர்டோ ஹவுசேயுடன் இணைந்து வழங்கப்பட்டது)</span> |  |
| அல்வா ரெய்மர்-மிர்டால்
(1902–1986) | பொருளாதாரம் (1974) மற்றும் அமைதி (1982) | " பணம் மற்றும் பொருளாதார ஏற்ற இறக்கங்களின் கோட்பாட்டில் முன்னோடி பணிக்காகவும், பொருளாதார, சமூக மற்றும் நிறுவன நிகழ்வுகளின் ஒன்றுக்கொன்று சார்ந்திருப்பதைப் பற்றிய இவர்களின் ஊடுருவும் பகுப்பாய்வுக்காகவும்."
<span>(ஆத்திரிய-பிரித்தானிய பொருளாதார நிபுணரும் தத்துவஞானியுமான பிரெட்ரிக் ஹயக்குடன் இணைந்து வழங்கப்பட்டது)</span> |  |
| " நிராயுதபாணியாக்கம் மற்றும் அணு மற்றும் ஆயுதம் இல்லாத மண்டலங்களுக்கான பணிக்காக."
<span>(மெக்சிகன் இராஜதந்திரி அல்போன்சோ கார்சியா ரோபில்ஸுடன் இணைந்து வழங்கப்பட்டது)</span> |  |  |  |
| மே-பிரிட் மோசர்
(பிறப்பு 1963) | உடலியல் அல்லது மருத்துவம் | "மூளையில் ஒரு நிலைப்படுத்தல் அமைப்பை உருவாக்கும் செல்கள் அவர்களின் கண்டுபிடிப்புகளுக்காக."
<span>(அமெரிக்க-பிரித்தானிய நரம்பியல் விஞ்ஞானி ஜான் ஓ'கீஃப் உடன் இணைந்து வழங்கப்பட்டது)</span> |  |
| எஸ்தர் டுஃப்லோ-பானர்ஜி
(பிறப்பு 1972) | பொருளாதார அறிவியல் | "உலகளாவிய வறுமையை ஒழிப்பதற்கான சோதனை அணுகுமுறைக்காக."
<span>(அமெரிக்க வளர்ச்சிப் பொருளாதார நிபுணர் மைக்கேல் க்ரீமருடன் இணைந்து வழங்கப்பட்டது)</span> | } |
# கருஞ்சாம்பல் கரிச்சான்

**கருஞ்சாம்பல் கரிச்சான்** (ashy drongo, *Dicrurus leucophaeus* ) என்பது டிக்ரூரிடே என்ற ட்ரோங்கோ குடும்பத்தைச் சேர்ந்த ஒரு பறவை இனமாகும். இது தென் மற்றும் தென்கிழக்கு ஆசியா முழுவதும் பரவலாகக் காணப்படுகிறது. இவற்றின் உடலின் சாம்பல் நிற நிறக்கூறு, இடம்பெயர்வு முறைகள், கண்ணைச் சுற்றியுள்ள வெள்ளைத் திட்டுகளின் அளவு ஆகியவற்றில் வேறுபாடுக்களைக் கொண்டுள்ளன.
# கருஞ்சாம்பல் கரிச்சான்

## விளக்கம்

வயது முதிர்ந்த கருஞ்சாம்பல் கரிச்சானின் உடல் முதன்மையாக அடர் சாம்பல் நிறமாகவும், வால் நீளமாகவும் ஆழமாக பிளவு பட்டதாகவும் இருக்கும், சாம்பல் நிற இறகுகளின் நிறக்கூறில் பல துணையினங்கள் வேறுபடுகின்றன. சில துணையினங்களின் தலையில் வெள்ளைத் திட்டுகள் உள்ளன. இளம் பறவைகள் மங்கிய பழுப்பு சாம்பல் நிறத்தில் இருக்கும்.  
இந்தியாவில் காணப்படும் துணையினமான இந்தியக் கருஞ்சாம்பல் கரிச்சான் (*லாங்கிகாடாடஸ்*) மிகவும் கருமையாக கிட்டத்தட்ட கருங்குரிச்சானைப் போன்று இருக்கும். இது அதிக உயரமான வன வாழ்விடங்களில் காணப்படுகிறது. கருங்கரிச்சானின் பளபளப்பு இல்லாத அடர் சாம்பல் நிறத்தில் இதன் அடிப்பகுதி உள்ளது. இதன் கருவிழி கருஞ்சிவப்பு நிறத்தில் உள்ளது. *லுகோஜெனிஸ்* மற்றும் *சலாங்கென்சிஸ்* ஆகிய துணையினங்கள் வெள்ளை நிற கண்-திட்டுகளைக் கொண்டுள்ளன. அழைப்புகள் கருங்கரிச்சானை விட சற்று மூக்கொலி, நாண் ஒலி ஆகியவற்றைக் கொண்டதாக உள்ளது.
# கருஞ்சாம்பல் கரிச்சான்

## பரவல்

கருஞ்சாம்பல் கரிச்சான்கள் கிழக்கு ஆப்கானித்தானிலிருந்து கிழக்கே தெற்கு சீனா வரையிலான வெப்பமண்டல தெற்கு ஆசியாவின் மலைப்பகுதிகளிலும், தெற்கு யப்பானில் உள்ள இரியூக்கியூ தீவுகளிலும் (குறிப்பாக ஒகினாவா ) இந்தோனேசியாவிலும் இனப்பெருக்கம் செய்கின்றன. இதன் வாழிட எல்லையின் வடக்குப் பகுதியில் உள்ள பல பறவைகள் வலசை போகுபவை.
# கருஞ்சாம்பல் கரிச்சான்

## நடத்தையும், சூழலியலும்

கருஞ்சாம்பல் கரிச்சான் குட்டையான கால்களைக் கொண்டது. இது மரங்களின் உச்சியில் அமர்ந்து பறந்து பறந்து பூச்சிகளை பிடித்து உண்ணும். ஆனால் சில சமயங்களில் மரத்தின் தடித்த கிளைகளில் இருந்தும் உணவு சேகரிக்கிறது. இது தனித்தனியாகவோ, இணையாகவோ அல்லது சிறு குழுக்களாகவோ காணப்படும். இடம்பெயர்வின் போது இவை சிறிய கூட்டமாக பறக்கின்றன.  
இவற்றின் இனப்பெருக்க காலம் மே முதல் சூன் வரை ஆகும். இவை மரத்தில் குழிவான கூட்டை அமைத்து அதில் மூன்று அல்லது நான்கு சிவப்பு அல்லது பழுப்பு நிற முட்டைகளை இடும்.
# மாலிப்டினம் ஆக்சிடெட்ராகுளோரைடு

**மாலிப்டினம் ஆக்சிடெட்ராகுளோரைடு** (*Molybdenum oxytetrachloride*) என்பது MoOCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். வெப்பவியல் தரவுகளின்படி இது நிலைப்புத்தன்மையற்ற ஒரு சேர்மமாகும். அடர் பச்சை நிறத்தில் திண்மமாகக் காணப்படும் இச்சேர்மம் மாலிப்டினத்தின் இதர ஒருங்கிணைவுச் சேர்மங்களை தயாரிக்கப் பயன்படுகிறது. C<sub>4</sub>v என்ற சமச்சீருடன் சதுத்தளப் பட்டக அமைப்பை மாலிப்டினம் ஆக்சிடெட்ராகுளோரைடு ஏற்றுக்கொள்கிறது. பிற Mo(VI) சேர்மங்களைப் பொறுத்தவரை, அவை டையா காந்தப் பண்பை கொண்டவையாக உள்ளன. வெப்பப்படுத்தினால் இது MoOCl<sub>3</sub> ஆக் சிதைவடைகிறது.
# மாலிப்டினம் ஆக்சிடெட்ராகுளோரைடு

## தயாரிப்பு

மாலிப்டினம் பெண்டாகுளோரைடை காற்றில் எரியச் செய்தால் மாலிப்டினம் ஆக்சிடெட்ராகுளோரைடு உருவாகும். It also arises by chlorination of molybdenum trioxide:  
:MoO<sub>3</sub> + 2 SOCl<sub>2</sub> → MoOCl<sub>4</sub> + 2 SO<sub>2</sub>
# பியேர் அகோத்தினி

**பியேர் அகோத்தினி** (*Pierre Agostini*, பிறப்பு: 23 சூலை 1941) ஒரு பிரான்சிய செய்முக இயற்பியலாளரும் மற்றும் ஓகைய்யோ மாநில பல்கலைக்கழகத்தில் தகைசால் பேராசிரியரும் ஆவார். இவர் வலுவான-புல சீரொளி இயற்பியல் மற்றும் அட்டோநொடி அறிவியலில் முன்னோடியாக அறியப்பட்டவர் ஆவார். இவர் குறிப்பாக பயன்தொடக்க அயனியாக்க ஆற்றலுக்கு மேலான ஆற்றல் மற்றும் அட்டோநொடி ஒளித்துடிப்புகளின் சிறப்பியல்புப் பண்புகளை இரு-ஒளியன் நிலைத்திரிபு (RABBITT) நுட்பத்தின் குறுக்கீடு மூலம் அட்டோநொடி அடித்தல் புனரமைப்பு கண்டுபிடித்தமை ஆகியவற்றிற்காக அறியப்படுகிறார்.இவருக்கு 2023 ஆம் ஆண்டிற்கான இயற்பியலுக்கான நோபல் பரிசு கூட்டாக வழங்கப்பட்டது.
# பியேர் அகோத்தினி

## கல்வியும் தொழிலும்

பியேர் அகோஸ்தினி இந்த நேரத்தில், அகோஸ்டினி ஜெரார்டு மைன்ஃப்ரே மற்றும் கிளாட் மனுசு ஆகியோரின் ஆய்வகத்தில் சக்திவாய்ந்த சீரொளிக்கற்றைகள் பொருத்தப்பட்டிருந்த சூழலில் வேலை செய்தார். வாயுவில் 1979 ஆம் ஆண்டில் செனான் வாயுவின் மேலே உள்ள அயனியாக்கத்தை அவர்கள் முதலில் ஆய்வு செய்தார்கள்.  
2001 ஆம் ஆண்டில், சிஈஏ சாக்லேயில் உள்ள அகோஸ்டினி மற்றும் அவரது குழுவினர், ஹார்ம் கீர்ட் முல்லருடன் சேர்ந்து, பருப்பொருள்கள் குறித்த அடிப்படை ஆய்விற்கான டச்சு ஃபவுண்டேஷன் (FOM) அமைப்பில் ஒவ்வொரு 250 அட்டோநொடிகளிலும் ஒளித்துடிப்புகளின் தொடரை உருவாக்க முடிந்தது. மீப்புறப் புற ஊதா ஒளித்துடிப்புகளை அசல் அகச்சிவப்பு ஒளியுடன் மீண்டும் இணைப்பதன் மூலம் அவை குறுக்கீடு விளைவை உருவாக்கியது, அது ஒளித்துடிப்புகளின் நீளம் மற்றும் மறுநிகழ்வு விகிதத்தை வகைப்படுத்த அனுமதிக்கிறது.  
அகோஸ்டினி 2002 மற்றும் 2004 க்கு இடையில் அமெரிக்காவின் நியூயார்க் மாநிலத்தில் உள்ள புரூக்ஹேவன் தேசிய ஆய்வகத்தில் வருகை தரும் அறிவியலாளராக இருந்தார். அங்கு இவர் லூயிசு எஃப். டிமவுரோவின் குழுவில் பணியாற்றினார். இவர் 2005 ஆம் ஆண்டில் ஓகைய்யோ மாநிலப் பல்கலைக்கழகத்தில் இயற்பியல் பேராசிரியரானார். லூயிசு எஃப். டிமவுரோவுடன் இணைந்து இப்பல்கலைக்கு ஒரு வருடம் முன்பு சென்றார். அகோஸ்டினி 2018-ஆம் ஆண்டில் இதே பல்கலைக்கழகத்தில் தகைசால் பேராசிரியரானார்.
# பியேர் அகோத்தினி

## கௌரவங்களும் விருதுகளும்

அகோஸ்டினி 1995 ஆம் ஆண்டில் பிரெஞ்சு அகாடமி ஆஃப் சயின்ஸிடமிருந்து குஸ்டாவ் ரிபாட் பரிசைப் பெற்றார். 2003 ஆம் ஆண்டில், இவர் கே-லுசாக்-ஹம்போல்ட் பரிசு மற்றும் பருப்பொருள்கள் குறித்த அடிப்படை ஆய்விற்கான டச்சு ஃபவுண்டேஷன் (FOM) அமைப்பிடமிருந்து ஜூப் லாஸ் பெல்லோஷிப்பைப் பெற்றார். ஆப்டிகல் சொசைட்டி ஆஃப் அமெரிக்கா (OSA) நிறுவனத்திடமிருந்து நிறமாலையியலில் வில்லியம் எஃப். மெக்கர்சு விருதினையும் மற்றும் அலெக்சாண்டர் வான் கூம்போல்ட் அறக்கட்டளையின் பரிசினையும் பெற்றார். அவர் 2008-ஆம் ஆண்டில் ”வலுவான அகச்சிவப்பு சீரொளி ஒளித்துடிப்புகளுக்கு ஒப்புவிக்கப்பட்ட அணுக்கள் மற்றும் மூலக்கூறுகளின் நேரியல் அல்லாத துலங்கலின் இயக்கவியல் பற்றிய முக்கிய நுண்ணறிவுகளை வழங்கும் புதுமையான சோதனைகளின் வளர்ச்சியில் தலைமைத்துவத்திற்காக” இவர் ஓகைய்யோ மாநிலப் பல்கலைக்கழகத்தின் ஆய்வாளராகத் தேர்ந்தெடுக்கப்பட்டார்.  
2023 ஆம் ஆண்டில், "பொருளில் எலக்ட்ரான் இயக்கவியல் பற்றிய ஆய்வுக்காக ஒளியின் அட்டோநொடி ஒளித்துடிப்புகளை உருவாக்கும் சோதனை முறைகளுக்காக" இயற்பியலுக்கான நோபல் பரிசை அன்னே எல்'ஹுய்லியர் மற்றும் பெரெங்கு கிராவ்சுடன் இணைந்து பெற்றார்.
# மாலிப்டினம் ஆக்சிடெட்ராபுளோரைடு

**மாலிப்டினம் ஆக்சிடெட்ராபுளோரைடு** (*Molybdenum oxytetrafluoride*) என்பது MoOF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். வெண்மை நிறத்தோடு டையா காந்தப்பண்பு கொண்ட திண்மமாக மாலிப்டினம் ஆக்சிடெட்ராபுளோரைடு காணப்படுகிறது. எக்சுகதிர் படிகவியல் ஆய்வின்படி, இது மாலிப்டினம் அணுக்களும் புளோரின் அணுக்களும் அடுத்தடுத்து மாறிமாறி இடம்பெற்றுள்ள நேரியல் சங்கிலியைக் கொண்ட ஒரு ஒருங்கிணைப்பு பலபடியாகும். ஒவ்வொரு மாலிப்டினம் மையமும் எண்முகத்துடன் காணப்படுகின்றன. ஆக்சைடு, மூன்று விளிம்புநிலை புளோரைடுகள் மற்றும் பாலம் அமைட்த்துள்ள புளோரைடுகள் ஆகியவற்றால் ஒருங்கிணைப்பு கோளம் வரையறுக்கப்படுகிறது. இந்த மையக்கருத்திற்கு மாறாக, தங்குதன் ஆக்சிடெட்ராபுளோரைடு ஒரு நாற்படியாக படிகமாக்குகிறது. இங்கு மீண்டும் புளொரைடு ஈந்தணைவிகள் பாலம் அமைக்கின்றன.
# மாலிப்டினம் ஆக்சிடெட்ராபுளோரைடு

## தயாரிப்பு

மாலிப்டினம் ஆக்சிடெட்ராபுளோரைடின் அசிட்டோ நைட்ரைல் கூட்டு விளைபொருளானது மாலிப்டினம் அறுபுளோரைடை அசிட்டோ நைட்ரைலிலுள்ள அறுமெத்தில் இருசிலாக்சேனுடன் சேர்த்து சூடுபடுத்தினால் தயாரிக்க இயலும்.:  
:  
மாலிப்டினம் ஆக்சிடெட்ராபுளோரைடு நீராற்பகுத்தலுக்கு உட்பட்டு மாலிப்டினம் இருபுளோரைடு ஈராக்சைடைக் கொடுக்கிறது.
# காம்ப்டன் (குழிப்பள்ளம்)

விண்கலத்தில் இருந்தான சாய்வுக் காட்சி]]  
காம்ப்டன் என்பது நிலாவினனப்பாற் பக்கத்தில் வடக்கு அரைக்கோளத்தில் அமைந்துள்ள ஒரு முதன்மை நிலாத் தாக்கக் குழிப்பள்ளம் ஆகும். காம்ப்டன் குழிப்பள்ளம் தொலைதூர நிலவு இது அம்போல்டியனம் மரியாவுக்குக் கிழக்கேயும் , சுவர் சமவெளியான ச்வார்சுசைல்டு மரியாவுக்குத் தென்மேற்கிலும் அமைந்துள்ளது. அம்போல்டியனம், சுவார்சுசைல்டு, காம்ப்டன் ஆகியவர்ருக்குத் தென்கிழக்கில் பெரிதும் அரிக்கப்பட்ட சுவான் குழிப்பள்ளம் உள்ளது.  
இந்த உருவாக்கம் தோராயமாக வட்ட வடிவத்தில் அகலத்தில் கணிசமாக வேறுபடும் ஒரு பரந்த ஒழுங்கற்ற வெளிப்புற விளிம்புடன் உள்ளது. உட்புறச் சுவரின் சில பகுதிகள் விளிம்பில் பரந்த அலமாரிகளை உருவாக்கும் படியடுக்குகளைக் கொண்டுள்ளன. மாடி சுவருக்குள் ஒரு தரை உள்ளது. இது சில காலத்திற்கு முன்பு அனற்குழம்புப் பாய்வுகளால் மீண்டும் தோன்றியவை. அனற்குழம்புஇந்த மேற்பரப்பு சுற்றுப்புறத்தை விட குறைந்த வெளிர்வைக் கொண்டுள்ளது , இது சற்று இருண்ட நிறத்தை அளிக்கிறது.  
தரையின் நடுப்பகுதியில் மையக் கொடுமுடியுள்ள மலைகளின் உருவாக்கம் உள்ளது. இக்கொடுமுடியைச் சுற்றி அரை வட்ட மலை வலயம் உள்ளது. இது பள்ளத்தின் மேற்குப் பகுதியில் விளிம்பின் உள் விளிம்பில் பாதி ஆரத்தில் உள்ளது. இந்த ஏற்றங்கள் அனற்குழம்பு மூடிய மேற்பரப்பு வழியாக கூழாங்கற்கள் கொண்ட உயர்வுகள் ஆகும். இவை ஒன்றுக்கொன்று ஒழுங்கற்ற இடைவெளியில் உள்ளன.  
உட்புறத்தில் மலை வலயத்திற்குள் மெல்லிய பள்ளத்தாக்குகளின் தொகுப்பும் உள்ளது , இது முதன்மையாக பள்ளத் தரையின் வடமேற்குப் பகுதியில் உள்ளது. கிழக்கு விளிம்பிற்கு அருகே ஒரு சிறிய கிண்ண வடிவ பள்ளத்தைத் தவிர , தரையில் சில சிறிய பள்ளங்கள் மட்டுமே உள்ளன.  
காம்ப்டன் கீழ் (தொடக்க கால) இம்பிரியன் காலத்தின் மிகப்பெரிய குழிப்பள்ளங்களில் ஒன்றாகும்.
# காம்ப்டன் (குழிப்பள்ளம்)

## செயற்கைக்கோள் குழிப்பள்ளங்கள்

மரபாக, இந்தக் கூறுகள் சந்திர வரைபடங்களில் காம்ப்டனுக்கு மிக அருகில் உள்ள பள்ளத்தின் நடுப்புள்ளியின் பக்கத்தில் எழுத்திட்டு அடையாளம் காணப்படுகின்றன.
| இ. | 55. 4 வ | 113. 4 கி | 19 கி. மீ. |  |
| --- | --- | --- | --- | --- |
| ஆர். | 52. 6 வ | 91. 5 கி | 37 கி. மீ. |  |
| டபுள்யூ | 58. 6 வ | 97. 2 கி | 16 கி. மீ. | } |
# இந்தியக் கருஞ்சாம்பல் கரிச்சான்

**இந்தியக் கருஞ்சாம்பல் கரிச்சான்** (அறிவியல் பெயர்: *Dicrurus leucophaeus longicaudatus*) என்பது கருஞ்சாம்பல் கரிச்சானின் துணையினம் ஆகும்.
# இந்தியக் கருஞ்சாம்பல் கரிச்சான்

## விளக்கம்

இந்தியக் கருஞ்சாம்பல் கரிச்சானானது கருங்குரிச்சான் அளவில் இருக்கும். இது நீண்ட வால் கொண்டது. இதன் மேல் தோற்றம் பளபளப்பான சிலேட் கருப்பாக இருக்கும். உடலின் அடிப்பகுதி சற்று மங்கிப் பளபளப்பின்றி இருக்கும். விழிப்படலம் ஆழ்ந்த சிவப்பாகவும், கால்களும் அலகும் கொம்பு நிறமான கறுப்பாக இருக்கும்.
# இந்தியக் கருஞ்சாம்பல் கரிச்சான்

## பரவலும் வாழிடமும்

இந்தியக் கருஞ்சாம்பல் கரிச்சான் இமயமலைப் பகுதியில் இருந்து குளிர்காலத்தில் தென்னிந்தியாவுக்கு வலசை வருகிறது. வலசை வரும் இது பசுங்காடுகளிலும், இலையுதிர் காடுகளிலும் காணப்படும். இது மரங்களடர்ந்த காடுகளில் திரியக்கூடியது. காபி, தேயிலைத் தோட்டங்களிலும் காணப்படும். மலைகளில் 1500 மீட்டர் உயரம் வரைக் காணப்படும்.
# இந்தியக் கருஞ்சாம்பல் கரிச்சான்

## நடத்தை

இந்தியக் கருஞ்சாம்பல் கரிச்சான் மலை நேரங்களில் மரங்களின் உச்சியில் அமர்ந்து பாய்ந்து பறந்து ஈப்பிடிப்பானைப் போலப் பறக்கும் பூச்சிகளைப் பிடித்து உண்ணும். கரையான் புற்றுகளில் ஈசல்கள் வெளிவரும்போது இருபது பறவைகள் வரை கூட்டமாக திரளும். காப்பி தோட்டங்களில் முள்முருக்கு மலரும்போது அதில் வந்து தேனினை உண்ணும்.  
வைவது போல கத்தினாலும் கிலி...லீ- லீ- லீ என அணில் போலக் குரல் கொடுப்பதையும் கேட்க இயலும்.
# ஒழுங்கற்ற மரியாத் திட்டு

**ஒழுங்கற்ற மரியாத் திட்டு** *(irregular mare patch)* **(IMP)** என்பது வழ்க்கமாக நிலாவின் மரியாப் பகுதியில் உருவாகும் ஒரு வழவழப்பான, வட்டமான, சற்று குன்றுபோன்ற கிட்டதட்ட 500 மீட்டர் அகலம் உள்ள பகுதியாகும்.
# ஒழுங்கற்ற மரியாத் திட்டு

## கண்டுபிடிப்பு

இவற்றின் சிறிய அளவாலும் புவியிலிருந்தான நோக்கீட்டு வானியல் சார்ந்த சிக்கல் காரணமாகவும் , இனா எனும் முதல் ஒழுங்கற்ற மரியாத் திட்டு 1971 ஆம் ஆண்டில் அப்பல்லோ 15 எடுத்த புகைப்படங்களைப் பகுப்பாய்வு செய்த பிறகு மட்டுமே கண்டுபிடிக்கப்பட்டது. 2009 ஆம் ஆண்டில் ஏவப்பட்ட அப்பல்லோ 15 இன் நிலாப் புலனாய்வு சுற்றுகலன் மேலும் 70 நிலா மரியாத் திட்டுகளைக் கண்டுபிடித்தது.
# ஒழுங்கற்ற மரியாத் திட்டு

## தோற்றம்

ஒழுங்கற்ற மரியாத் திட்டுகளின் தோற்றம் உறுதியற்றது. ஒரு பகுதியின்அகவை அதன் மீது உள்ள பள்ளங்களின் எண்ணிக்கையால் அறுதியிடப்படுவதால், இந்தப் பகுதி குழிப்பள்ளங்கள் எண்ணிக்கையை வைத்து இந்த பகுதிகள் சில பல்லாயிரக்கணக்கான ஆண்டுகள் பழமையானதாக இருக்கலாம் என்பதை அறியலாம். குழிப்பள்ளங்களின் எண்ணிக்கை பிற அனற்குழம்புப் பாய்வுகளுடன் அவற்றின் நிறமாலை ஒற்றுமை காரணமாக அவை சிறிய எரிமலை அனற்குழம்புப் பாய்வுகள் என்று நிலாப் புலனாய்வு சுற்றுகலன் குழுவால் கருதப்பட்டுள்ளது. இருப்பினும் , மற்ற ஆய்வாளர்கள் இதை மறுக்கின்றனர் , ஒரு பெரிய திட்டுக்குப் பதிலாக பல தனித்தனி திட்டுகள் உள்ளன என்று குறிப்பிடுகின்றனர். இதற்கு ஏராளமான சிறிய அளவிலானெரிமலை உமிழ்வுகள் தேவைப்படும். நிலாவில் ஏற்படும் பிற உமிழ்வுகளில் அனற்குழம்பு பாய்வதற்கான அறிகுறியும் இல்லை. இன்னும் முதன்மையான தகவல் என்னவென்றால் , எரிமலலுமிழ்வு நடவடிக்கை பற்றிய கருதுகோள் , நிலாப் புவியியலின் தற்போதைய கோட்பாட்டுடன் முரண்படுகிறது , இது நிலா சுமார் 1 பில்லியன் ஆண்டுகளுக்கு முன்பு குளிர்ந்து திண்மப்பட்டிருக்க வேண்டும் என்று கூறுகிறது.
# ஒழுங்கற்ற மரியாத் திட்டு

## புவியியல் தாக்கங்கள்

ஒழுங்கற்ற மரியாத் திட்டுகளைப் புரிந்துகொள்வதற்கு புதிய புவியியல் கோட்பாடுகள் சரியாக விளக்கப்பட வேண்டும்.தற்போதைய அறிவியல் கோட்பாடுகளின்படி , நிலாவின் சிறிய அளவு என்பது அதன் கவசம் சுமார் 1 பில்லியன் ஆண்டுகளுக்கு முன்பு முழுமையாக திண்மப்ப்பட்டிருக்க வேண்டும் என்பதாகும். இந்தப் புறணி நிலா உட்புறத்தின் மீதும் புவியியல் நடவடிக்கையைத் தடுக்கும். அண்மைய (புவியியல் அடிப்படையில்) உமிழ்வு , நிலாவில் உள்ள கதிரியக்க ஓரகத்திகளின் கதிரியக்க சிதைவிலிருந்து வெளியிடப்பட்ட வெப்பம் காரணமாக இருக்கலாம் என்பதையும் நினைத்ததை விட நிலா மிகவும் மெதுவாக குளிர்ந்துள்ளது என்பதையும் குறிக்கிறது.
# சராய் ஆலம்கிர்

**சராய் ஆலம்கிர்** (*Sarai Alamgir*) பாக்கித்தானின் பஞ்சாப் மாகாணத்தின் வடக்கே குசராத்து மாவட்டத்தில் அமைந்துள்ள சராய் ஆலம்கிர் வட்டத்திலுள்ள முக்கிய நகரமாகும். சராய் ஆலம்கிர் குசராத்து மாவட்டத்தின் நான்கு வட்டங்களில் ஒன்றாகும்.  
சாராய் ஆலம்கிர் ஜீலம் ஆற்றின் கிழக்குக் கரையில் 575 கிமீ2 (222 சது மை) பரப்பளவில், பெரிய நகரமான ஜீலத்தின் குறுக்கே அமைந்துள்ளது. ஊருக்கு கிழக்கே மேல் ஜீலம் கால்வாய் உள்ளது. சாராய் ஆலம்கிர் 1976 இல் நகராட்சி நிலைக்கு உயர்த்தப்பட்டது. 2001 இல் மாநகராட்சி தகுதி வழங்கப்பட்டது.
# சராய் ஆலம்கிர்

## புவியியல்

சாராய் 32°54′00″ வடக்கிலும் 73°45′00″கிழக்கிலும் அமைந்துள்ளது. இது கடல் மட்டத்திலிருந்து 232 மீ (761 அடி) உயரத்தில் உள்ளது. கோடை காலத்தில், வெப்பநிலை சிறுது காலத்திற்கு 45 °C (113 °F) ஐ எட்டும். குளிர்காலங்களில் மிதமானதாகவே இருக்கும். ப்போஓட்ஃஊ வெப்பநிலை அரிதாக 1 °C (34 °F)க்கு கீழே குறையும். சராய் ஆலம்கிர் ஜீலம் நகரின் தெற்கே அமைந்துள்ளது. இது ஜீலம் ஆற்றின் குறுக்கே அமைந்துள்ளது. சராய்க்கு வடக்கே மிர்புரே, பிம்பர் நகரங்கள் உள்ளன. மண்டி பகாவுதீன் மற்றும் ரசூல் ஆகியவை சராய் ஆலம்கிரின் தெற்கே அமைந்துள்ளன
# சராய் ஆலம்கிர்

## வரலாறு

பண்டைய வரலாற்றில், இப்பகுதி சிந்து சமவெளி நாகரிகத்திலும், காந்தார நாகரிகத்திலும் பங்கேற்றது. பிந்தைய தேதியில், போரஸின் படைகளுக்கு இடையில் செலம் போர் நடந்தது. கடந்த காலங்களில், செல்வாக்கு உள்ளவர்கள் ஒரு கேரவன்செராயைக் கட்டுவார்கள். அது பயணிகளுக்கான ஓய்வு இல்லங்களாக இருந்தது. ஒரு பொதுவான சராய் ஒரு குடிநீர் கிணறு, ஒரு பிரார்த்தனை பகுதி மற்றும் மக்கள் ஓய்வெடுக்கும் இடம் ஆகியவற்றைக் கொண்டிருக்கும்.
# சராய் ஆலம்கிர்

## சுற்றியுள்ள முக்கியமான இடங்கள்

சராய் ஆலம்கிர் என்பது பழங்கால பெரும் தலைநெடுஞ்சாலைக்கும்]] ஜீலம் ஆற்றுக்கும் இடையே உள்ள வரலாற்றுச் சிறப்புமிக்க குறுக்கு சாலையாகும். செலம் போரின் தளங்கள், வரலாற்று மற்றும் பழமையான அலெக்சாந்திரியா நகரமான புசெபெலஸ் (அல்லது புசெபாலா) மற்றும் மிகப்பெரிய ரோடாசு கோட்டை ஆகியவை அருகிலேயே உள்ளன.
# ஆன் லியூலியே

**ஆன் யெனிவீவ் லியூலியே** (*Anne Geneviève L'Huillier*; பிறப்பு: 16 ஆகத்து 1958) ஒரு பிரான்சிய-சுவீடிய இயற்பியலாளரும், சுவீடனில் உள்ள லுண்ட் பல்கலைக்கழகத்தில் அணு இயற்பியல் பேராசிரியரும் ஆவார். இவர் ஒரு அட்டோநொடி இயற்பியல் குழுவை வழிநடத்துகிறார், இது நிகழ்நேரத்தில் எலக்ட்ரான்களின் இயக்கங்களை ஆய்வு செய்கிறது, இது அணு மட்டத்தில் வேதிவினைகளைப் புரிந்து கொள்ள பயன்படுகிறது. 2003-ஆம் ஆண்டில், இவரும் இவரது குழுவும் 170 அட்டோநொடிகள் கொண்ட மிகச்சிறிய சீரொளி ஒளித்துடிப்புடன் உலக சாதனையை முறியடித்தனர். 2022-ஆம் ஆண்டில் இயற்பியலுக்கான வுல்ஃப் பரிசு 2023-ஆம் ஆண்டில் இயற்பியலுக்கான நோபல் பரிசு உட்பட பல்வேறு மதிப்புமிக்க இயற்பியல் விருதுகள் இவருக்கு வழங்கப்பட்டுள்ளன.
# ஆன் லியூலியே

## வாழ்க்கை

இவர் 1958-ஆம் ஆண்டில் பாரிசில் பிறந்தார். இவர் கோட்பாட்டு இயற்பியல் மற்றும் கணிதத்தில் முதுகலைப் பட்டம் பெற்றார். ஆனால், சாக்லே தளத்தில் உள்ள அணு ஆற்றல் மற்றும் மாற்று ஆற்றல் ஆணையத்தில் (CEA) முனைவர் பட்ட ஆய்வின் போது இயற்பியலுக்கு மாறினார். அதிக தீவிரம் கொண்ட சீரொளிப்புலங்களில் பல அயனியாக்கம் பற்றி இவரது ஆய்வுக் கட்டுரை இருந்தது.  
முனைவர் பட்டத்திற்குப் பிறகான ஆய்வு மாணவியாக, இவர் கோதன்பர்க், சுவீடன் மற்றும் அமெரிக்காவின் லாஸ் ஏஞ்சல்ஸ் ஆகிய இடங்களில் இருந்தார். 1986-ஆம் ஆண்டு முதல், இவர் நிரந்தரமாக பாரீசு சாக்லே பல்கலைக்கழகத்தின் அணு ஆற்றல் மற்றும் மாற்று ஆற்றல் ஆணையத்தில் பணியாற்றினார். 1992- ஆம் ஆண்டில், இவர் லுண்டில் ஒரு பரிசோதனையில் பங்கேற்றார், அங்கு ஐரோப்பாவில் ஃபெம்டோநொடி ஒளித்துடிப்புகளுக்கான முதல் தைட்டானியம் - நீலுக்கல் திட-நிலை சீரொளி அமைப்புகளில் ஒன்று நிறுவப்பட்டது. 1994-ஆம் ஆண்டில் இவர் சுவீடனுக்குச் சென்றார், அங்கு இவர் லுண்ட் பல்கலைக்கழகத்தில் 1995- ஆம் ஆண்டில் விரிவுரையாளராகவும், 1997- ஆம் ஆண்டில் பேராசிரியராகவும் பணியாற்றினார்.